Ֆորսաժ 7

Ֆորսաժ 7, (անգլ.՝ Furious 7), քրեական մարտաֆիլմ, «Ֆորսաժ» շարքի յոթերորդ ֆիլմը, նկարահանված ռեժիսոր Վան Ջեյմսի կողմից։ Գլխավոր դերերում են Վին Դիզելը, Փոլ Ուոքերը, Ջեյսոն Սթեթհեմը, Դուեյն Ջոնսոնը։ «Ֆորսաժ 7»-ը միանգամից երկու ֆիլմի շարունակություն է՝ «Ֆորսաժ 6» (2013) և «Եռակի ֆորսաժ. Տոկիոյի դրիֆթ» (2006), որոնց գործողությունները ժամանակագրորեն տեղի են ունեցել նախորդ չորս մասերից հետո (Ֆորսաժ, Կրկնակի ֆորսաժ, Ֆորսաժ 4, Ֆորսաժ 5)։
Նկարահանումները սկսվել են 2013 թվականի սեպտեմբերին, իսկ թողարկման ամսաթիվը նախատեսված էր 2014 թվականի հուլիսի 11-ը, բայց 2013 թվականին տեղի ունեցած Փոլ Ուոքերի մահը ստիպեց ստեղծողներին վերամշակել ֆիլմի սցենարը և տեղափոխել ազատ արձակման օրը 2015 թվականի ապրիլ։ Միացյալ Նահանգներում շնորհանդեսը տեղի ունեցավ 2015 թվականի մարտի 16-ին 2015 SXSW փառատոնի շրջանակներում։ Ֆիլմում խաղացել են նաև Միշել Ռոդրիգեսը, Ջորդանա Բրյուսթերը, Թայրիզ Գիբսոնը, Քրիստոֆեր Բրիջեսը, Նատալի Էմանուելը, Էլզա Պատակին, Ջիմոն Հոնսուն, Բլեք Լուկասը և Կուրտ Ռասելը։
Ֆիլմը դրական է ընդունվել քննադատների և հանդիսատեսի կողմից, վաստակել է 82% դրական կարծիք Rotten Tomatoes-ում 67 բալ 100 հնարավորից Metacritic-ում։ «Ֆորսաժ 7»-ը հավաքել է ավելի քան 1,5 միլիարդ դոլար ամբողջ աշխարհում, ինչը դարձրել է իրեն 2015 թվականի երկրորդ ամենաեկամտաբեր ֆիլմը և հինգերորդ ամենաեկամտաբերը կինեմատոգրաֆիայի պատմության մեջ։
Ֆիլմի կարգախոսն է


== Սյուժեն ==
Օուեն Շոուի հանցագործ անձնակազմին հաղթելուց և իրենց անցյալի գործած հանցաքներից հետո համաներման արժանանալուց հետո Դոմինիկ Տորետոն, Բրայան Օ'Քոները և իրենց թիմի մյուս անդամները վերադառնում են ԱՄՆ, կրկին նորմալ կյանքով ապրելու համար։ Նոր հայր դարձած Բրայանը փորձում է հարմարվել ընտանեկան կյանքին, իսկ Դոմինիկը փորձում է օգնել իր սիրած աղջկան՝ Լեթի Օրթիզին վերստանալ իր հիշողությունները։
Այդ ընթացքում Օուենի մեծ եղբայրը՝ Դեքարդ Շոուն, գնում է լոնդոնյան հիվանդանոցներից մեկը, որտեղ գտնվում էր Օուենը, ով Դոմինիկի թիմի հետ «հանդիպելուց» հետո պառկած էր կոմայի մեջ, և երդվում է վրեժ լուծել Դոմինիկից և նրա թիմից։
Դիվանագիտական անվտանգության ծառայաթյան գործակալ Լյուկ Հոբսը առաջինն է լինում Օուենի ցուցակում։ Շոուն Հոբսին ներգրավում է կռվի մեջ և Հոբսը վնասվածքներ է ստանում ռումբի պայթյունից։ Օուենը ստացավ այն ինչ ուզում էր, և նրա հաջորդ թիրախն էր Հանը։
Դոմինիկը, Միան և Բրայանը նույնպես շուտով ուղերձ են ստանում Դեքարդից. Տոկիոյից ուղարկված ռումբը պայթում է և ոչնչացնում է Տորետոյի տունը մի քանի վայրկյան այն բանից հետո, երբ նրանց թիմի Հանը սպանվում է Շոուի կողմից Տոկիոյում։ Իմանալով, որ Շոուն վերացրել է Հանին, Դոմինիկը մեկնում է Տոկիո՝ պահանջելու իր ընկեր Հանի մարմինը։ Այստեղ նա իմանում է ողբերգության մանրամասները Հանի տեղացի ընկեր Շոն Բոսվելից։
Դոմինիկը վերադառնում է Լոս Անջելես, որտեղ տեղի է ունենում Հանի թաղման արարողությունը։ Թաղման ժամանակ Դոմինիկը նկատում է մի մեքենա, որի վարորդը ակնհայտորեն հետևում էր ամենին։ Տորետոն հետապնդում է անծանոթին, և պարզվում է, որ վարորդը Շոուն է։ Երկուսն էլ պատրաստվում են կռվի, բայց Շոուն հաջողացնում է ճողոպրել երբ գալիս է «Պարոն Ոչինչ»-ը (Ֆրանկ Փեթթի)։ Վերջինս պատմում է Դոմինիկին «Աստծո աչքի» մասին, որը սարք է, որ կարող է հետևել ամենին և ամենուր։ «Պարոն Ոչինչ»-ը խոստանում է տալ այդ սարքը Դոմինիկին, որպեսզի գտնի Շոուին, բայց Տորետոն իր հերթին պետք է փրկի հակեր Ռամզիին, ով հենց այդ սարքի հեղինակն էր, ահաբեկիչ Մոզե Ջականդեի ձեռքերից։ Դոմինիկը համաձայնվում է։
Տորետոյի թիմը հարձակվում է ավտոշարասյունով Կովկասյան լեռներում և փրկում է Ռամզիին, ով ասում է «Աստծո աչքի» գտնվելու վայրը՝ Աբու Դաբի։ Այնտեղ թիմը վատ լուրեր է իմանում. Ռամզիի ընկերը՝ Սաֆարը, վաճառել է սարքը արաբ շեյխի, ով դրել է այն իր սպորտային մեքենայում, որը գտնվում է շքեղ բարձրահարկերից մեկի փենհաուսում։ Թիմին հաջողվում է գողանալ սարքը և փոխանցել «Պարոն ոչինչ»-ին, ով իր հերթին թույլատրում է նրանց տեսնել Շոուի գտնվելու վայրը՝ լքված գործարան քաղաքի ծայրամասում։
Գիշերը Դոմինիկը, Բրայանը և «Պարոն ոչինչ»-ի խումբը Դեքարդի համար որոքայթ են կազմակերպում, բայց հանցագործին օգնության է գալիս Մոզե Ջականդեի ջոկատը։ Օ'քոները, Տորետոն և «Ոչինչ»-ը հազիվ են ողջ մնում, և Դեքարդը նորից ծլկում է։
Վերադառնալով Լոս Անջելես՝ հերոսները խորամանկ ծրագիր են մտածում, որը կօգնի փրկել Ռամզիին՝ Ջականդեի այդքան ցանկալի նպատակին։ Երբ գրեթե մոտենում էր գիշերը, թիմը ահաբեկիչների ուղղաթիռին սկսում է կրակել։ Արդյունքում թիմին արդեն միացած Հոբսի շնորհիվ նրանք հաղթում են չարագործներին, Ջականդեին ուղարկելով գերեզման, իսկ Շոուին՝ բանտ։
Ֆիլմի վերջում Տորետոյի ընտանիքը հանգստանում է ծովափին. Բրայանը և Միան խաղում են իրենց որդու՝ Ջեքի հետ, իսկ Թեդժը, Ռոմանը, Լեթին և Ռամզին հիանում են դրանով։ Նրանք հասկանում են, որ Դոմինիկի տեղը կնոջ և որդու մոտ է։ Դոմինիկը գնում է, բայց Բրայանը վազում է նրա հետևից և նրանք գնում են հեռու, որտեղ շուտով իրենց ճանապարհները խաչվում են։


== Դերերում ==


== Ստեղծումը ==
2011 թվականի հոկտեմբերի 21-ին Ջասթին Լինը և Քրիս Մորգանը հայտարարեցին, որ կաշխատեն ֆիլմի վրա։ Բայց հետո պարզ դարձավ, որ ռեժիսորը լինելու է Ջեյմս Վանը։ Գլխավոր չարագործի դերը հասավ Ջեյսոն Սթեթհեմին, ով հայտնվել էր «Ֆորսաժ 6»-ի վերջում։ Վին Դիզելը, Փոլ Ուոքերը, Դուեյն Ջոնսոնը, Գալ Գադոտը և վեցերորդ մասի մյուս դերասանները միանգամից հաստատեցին, որ վերադառնում են իրենց դերերին։ 2013 թվականի ապրիլի 16-ին հայտարարվել էր, որ «Ֆորսաժ 7»-ը կհրապարակվի 2014 թվականի հուլիսի 11-ին։ Նկարահանումները սկսվեցին 2013 թվականի սեպտեմբերին Ատլանտայում, Ջորջիա նահանգում։ Դիզելի խոսքերով հիմնական գործողությունները տեղի էին ունենալու Լոս ԱՆջելեսում և Տոկիոյում։
Դերասանական կազմի մեջ նոր դեմքերից էին թայլանդցի դերասան և մարտարվեստի վարպետ Թոնի Ջաան, ամերիկացի պրոֆեսիոնալ խառնամարտուհի (MMA), ձյուդոիստուհի և կինոդերասանուհի Ռոնդա Ռոուզին, Ջիմոն Հոնսուն, ինչպես նաև «Գահերի խաղ» հեռուստասերիալի դերասանուհի Նատալի Էմանուելը։ 2013 թվականի օգոստոսին դերեր են առաջարկվել Դենզել Վաշինգտոնին և Կուրտ Ռասելին։ Վաշինգտոնը հրաժարվեց, իսկ Ռասելը շուտով դեր ստացավ։ Սեպտեմբերի 17-ին հայտնի դարձավ, որ Բլեք Լուկասը, ով խաղում էր գլխավոր դեր երրորդ ֆիլմում, կվերադառնա Շոնի դերին։ Մի դեր խաղաց նաև հայտնի հնդիկ դերասանուհի Դիպիկա Պադուկոնեն։
Փոլ Ուոքերը՝ Բրայան Օ'Քոների դերասանը, ողբերգական մահով մահացել է 2013 թվականի նոյեմբերի 30-ին։ Նա ավտովթարի է ենթարկվել Սանտա Կլարիտա քաղաքում, որտեղ նա եկել էր ավտոշուի մասնակցելու համար, որ նպատակն էր Ֆիլիպիններում Հայյան թայֆունից տուժածների համար գումար հավաքելը։ Օրեր անց Universal կինոընկերությունը հայտարարեց, որ ֆիլմի արտադրությունը կշարունակվի որոշ ժամանակ անց, և այդ ընթացքում պետք է վերամշակվի ֆիլմի սցենարը։ Դեկտեմբերի 22-ին Վին Դիզելը Facebook սոցիալական կայքի իր էջում հայտարարեց, որ ֆիլմի թողարկումը հետաձգվել է և կկայանա 2015 թվականի ապրիլի 10-ին։
2014 թվականի ապրիլի 1-ից ֆիլմի նկարահանումները վերսկսվել են։ Հուլիսի 10-ին նկարահանման գործընթացն ավարտվել է, իսկ թողարկման օրը կրկին տեղափոխվել է՝ ապրիլի 3։


=== Աշխատանք Ուոքերի կերպարի վրա ===
2014 թվականի հունվարին ֆիլմի ստեղծողները ասացին, որ Ոոքերի կերպարը չի մահանա էկրանին, այլ իբր «թոշակի կգնա»։ Մարտին պարզ դարձավ, որ Ուոքերին վերարտադրում են համակարգչային գրաֆիկայի օգնությամբ մի քանի դրվագներում և կրկնօրինակողների օգնությամբ մի քանի այլ դրվագներում։ Ապրիլին ֆիլմի ստեղծողները հաստատեցին, որ այդ «կրկնօրնակողները» Ուոքերի եղբայրներ Քալեբն ու Քոդին են։


== Մարքեթինգ ==
Առաջին թրեյլերի շնորհանդեսը կայացել է 2014 թվականի նոյեմբերի 1-ին։
2015 թվականի մարտի 27-ին Microsoft Studios-ը՝ Universal-ի հետ միասին, թողարկել է «Forza Horizon 2» խաղի հավելված՝ «Forza Horizon 2 Presents Fast & Furious»: Ըստ սյուժեի, գլխավոր հերոսը (խաղացող) ստեղծում է Թեդժ Փարկերի (Քրիստոֆեր Բրիջես) համար ավտոմեքենաներ, որոնք կան ֆիլմում։


== Ընդունելություն ==


=== Շահույթ ===
Տասնյոթ օրում «Ֆորսաժ 7»-ը ամբողջ աշխարհում հավաքեց ավելի քան մեկ միլիարդ դոլլար, անցնելով «Վրիժառուները», «Ավատար» և «Հարի Փոթերը և Մահվան Պարգևները՝ մաս 2» ֆիլմերի ռեկորդները։ Ընդ որում, այդ ֆիլմերին հաջողվել էր հասնել այդ ռեկորդներին տասնինը օրում։
Ներկայիս դրությամբ «Ֆորսաժ 7»-ը 2015 թվականի ամենաեկամտաբեր ֆիլմն է և գրավում է չորրորդ հորիզոնականը կինոմատոգրաֆիայի պատմության ամենաեկամտաբեր ֆիլմերի ցանկում՝ 1,5 միլիարդ դոլար շահույթով։


=== Քննադատություն ===
Ֆիլմը ստացել է դրական կարծիքներ աշխարհի քննադատներից։ Rotten Tomatoes կայքում «Ֆորսաժ 7»-ը 82% ռեյտինգ և 6.7 ընդհանուր գնահատական։ Ագրեգատոր Metacritic-ը ֆիլմը գնահատել է 67 բալ 100 հնարավորից։


== Երաժշտություն ==
Բրայան Թայլերը, ով աշխատել էր Ֆորսաժ շարքի երրորդ, չորրորդ և հինգերորդ ֆիլմերի վրա, նորից հանդես եկավ որպես կոմպոզիտոր.
Սաունդթրեքի թողարկումը տեղի ունեցավ 2015 թվականի մարտի 17-ին։

Երգեր«Ride Out» - Քիդ Ինկ, Թայգա, Wale, YG և Rich Homie Quan
«Go Hard Or Go Home» - Վիզ Խալիֆա և Իգի Ազալիա
«Get Low» - Dillon Francis և DJ Snake
«My Angel» - Prince Royce
«Off-set» - T.I. և Յանգ Թագ
«How Bad Do You Want It (Oh Yeah)» - Sevyn Streeter
«See You Again» - Վիզ Խալիֆա (Չարլի Փութի մասնակցությամբ)
«Payback» - Ջուսի Ջեյ, Քևիս Գեյթս, Future և Sage The Gemini)
«Blast Off» - Դեյվիդ Գետտա և Kaz James
«Six Days (Remix)» - DJ Shadow (Mos Def-ի մասնակցությամբ)
«Ay Vamos» - Ջեյ Բալվին (Ֆրենչ Մոնտանայի և Nicky Jam-ի մասնակցությամբ)
«GDFR» (Noodles Remix) - Ֆլո Ռայդա (Sage The Gemini-ի և Lookas-ի մասնակցությամբ)
«Turn Down For What» - DJ Snake և Լիլ Ջոն
«Meneo» - Fito Blanko
«I Will Return» - Սքայլար Գրեյ
«Whip (Famous To Most)» (Բոնուս երգ)


== Շարունակություն ==
2015 թվականի ապրիլի 23-ին Վին Դիզելը CinemaCon միջոցառմանը հայտարարել է ութերորդ ֆիլմի թողարկման ամսաթիվը՝ 2017 թվականի ապրիլի 14։


== Ծանոթագրություններ ==